Shwmae a chroeso!

**Defnyddiwch yr e-bost hwn fel eich canllaw dros yr haf... Bydd yn ateb eich holl gwestiynau!**

Heddiw (1af Awst 2024), rydych yn cymryd drosodd yn swyddogol fel pwyllgorau eich cymdeithasau a byddwch yn eich swydd tan **31ain Gorffennaf 2025**. Os ydych yn aelod pwyllgor sy'n dychwelyd, croeso nôl!

Chi yw nawr ein prif bwynt cyswllt ar gyfer eich cymdeithas. Mae gennych gyfrifoldeb i ddarllen y diweddariadau hyn, gweithredu ar unrhyw beth sydd ei angen, a chyfleu gwybodaeth berthnasol i'ch aelodau.

Er eich bod yn grwpiau a arweinir gan fyfyrwyr, rydym yma i'ch helpu a'ch cefnogi ar hyd y ffordd. Un ffordd yr ydym yn eich helpu yw drwy anfon y diweddariadau pwyllgor hyn atoch, ond mae llawer o help hefyd ar gael o dan [Adnoddau Pwyllgorau](https://www.cardiffstudents.com/activities/resources/) ar ein gwefan ac yn Llawlyfr y Pwyllgorau sydd ar gael trwy’r Adnoddau Pwyllgorau o dan 'Polisïau a Gweithdrefnau'.

Byddwch yn derbyn e-bost diweddaru pwyllgorau (fel hwn) gennym bron bob wythnos, fel arfer ar ddydd Gwener. Bydd e-byst diweddaru pwyllgorau yn rhoi'r wybodaeth ddiweddaraf i chi am bopeth sy'n ymwneud â chymdeithasau trwy gydol y flwyddyn. Bydd yr e-byst hyn fwy na thebyg yn ateb unrhyw gwestiynau sydd gennych neu o leiaf yn eich cyfeirio at yr atebion. Yn olaf, bydd e-byst diweddaru pwyllgorau hefyd yn cynnwys llawer o wybodaeth bwysig a dyddiadau cau nad ydych am eu colli. Felly, gwnewch yn siŵr eich bod yn eu darllen. **Efallai y bydd eich cymdeithas dan anfantais os nad ydych yn darllen yr e-byst hyn.** Rydym yn addo na fyddant bob amser mor hir â'r un hwn!

**Yn y diweddariad pwyllgorau wythnos yma, cewch wybod am y canlynol:**

1. Pwy Ydyn Ni/Sut i Gysylltu
2. Iechyd a Diogelwch
3. Hyfforddiant Pwyllgor
4. Mynediad Tudalen We
5. Mynediad Cyfeiriad E-bost Outlook/Cymdeithas
6. Mynediad i'r Porth Cyllid
7. Aelodaeth
8. Isetholiadau Pwyllgor Craidd
9. Archebion Ystafell Rheolaidd (Ystafelloedd Undeb y Myfyrwyr Semester 1 yn Unig)
10. Mynediad Archebu Ystafell (UM a'r Brifysgol)
11. Ffair y Glas
12. Rho Gynnig Arni
13. Cyfarfodydd Cynllun Datblygu
14. Gwybodaeth Ceisiadau Grant
15. Trafnidiaeth
16. Seinyddion Bluetooth
17. Pwyllgor Gweithredol Cymdeithasau
18. System Haenau
19. Nwyddau Cymdeithas
20. Gwirfoddoli
21. Cyfryngau Myfyrwyr
22. Dyddiadau Cau a Therfynau Amser Allweddol - Semester 1

Gweler y ddogfen atodedig ar gyfer e-bost diweddaru pwyllgorau’r wythnos hon.

Llofnod

**Pwy Ydyn Ni a Sut Rydym yn Helpu**

Bydd rhai ohonoch eisoes wedi cyfarfod â ni, fodd bynnag, rydym yn ymwybodol y byddai llawer ohonoch yn hoffi clywed pwy yw'r Tîm Cymdeithasau a Gwirfoddoli a beth rydym yn ei wneud. Felly, isod mae cyflwyniad cyflym i bwy sydd y tu ôl i'r llenni yn eich helpu chi a beth yw ein rolau:

***Paul Jones – Pennaeth Gweithgareddau Myfyrwyr***

Yn goruchwylio a rheoli’r holl weithgareddau myfyrwyr yma yn Undeb Myfyrwyr Caerdydd. Mae hyn yn cynnwys Cymdeithasau, Gwirfoddoli, yr Undeb Athletau, Cyfryngau Myfyrwyr, Rho Gynnig Arni, a Thrafnidiaeth.

***Ellen O'Dwyer - Pennaeth Cynorthwyol Gweithgareddau - Cymdeithasau, Gwirfoddoli a Chyfryngau Myfyrwyr***

Mae gan y Pennaeth Cynorthwyol ffocws arbennig ar gefnogi cymdeithasau, gwirfoddoli a chyfryngau myfyrwyr. Mae ganddynt rôl allweddol wrth oruchwylio iechyd a diogelwch grwpiau, cytundebau nawdd, cwynion, a digwyddiadau fel Ffeiriau’r Glas a'r SVMA's.

***Lily Cornish & Soph Irving – Cydlynwyr Cymdeithasau a Gwirfoddoli***

Mae'r Cydlynwyr Cymdeithasau a Gwirfoddoli yn gofalu am gydlynu a gweinyddu cymdeithasau. Mae hyn yn cynnwys cyfleoedd hyfforddi, datblygu, ac ymgysylltu ar gyfer cymdeithasau a'u pwyllgorau. Yn ogystal, mae ganddynt gyfrifoldebau gweinyddol fel cyllid, tudalennau gwe, trosglwyddiadau, etholiadau, archebu ystafelloedd, a chynllunio digwyddiadau a theithiau.

**Elaine Morgan - Cydlynydd Cyfryngau Myfyrwyr**

Mae’r Cydlynydd Cyfryngau Myfyrwyr yn gofalu am y 4 grŵp Cyfryngau Myfyrwyr: Gair Rhydd, Quench, Xpress Radio, a CUTV. Maent hefyd yn gweithredu fel cyswllt staff ar gyfer detholiad o gymdeithasau, ynghyd â'r Cydlynwyr Cymdeithasau a Gwirfoddoli.

***Eve Chamberlain - Is-lywydd Cymdeithasau a Gwirfoddoli***

Eich Is-lywydd Cymdeithasau a Gwirfoddoli etholedig eleni yw Eve Chamberlain ac mae hi'n 1 o'r 7 swyddog sabothol etholedig. Cyfrifoldeb Eve yw cynrychioli a hyrwyddo chi a'ch cymdeithasau, yn ogystal â goruchwylio'r System Haenau, arwain Fforymau Cymdeithasau, a rhoi llais i'n myfyrwyr. Byddwch yn gweld ac yn clywed llawer gan Eve trwy gydol y flwyddyn hefyd.

Gyda’n gilydd, rydym yn gweithio i sicrhau bod eich cymdeithasau’n gallu bodoli a’u bod y gorau y gallant fod. Rydym yn gweithio ochr yn ochr â phwyllgorau i sicrhau bod eich cymdeithasau yn ddiogel, yn gynhwysol, yn gynaliadwy, ac yn cadw at bolisïau’r UM. Edrychwn ymlaen at gwrdd â chi i gyd yn ystod y flwyddyn.

**Sut i Gysylltu**

Mae’r rhan fwyaf o gwestiynau a ofynnir i ni gan aelodau pwyllgorau eisoes wedi’u hateb yn y mannau canlynol, felly gwiriwch y rhain yn gyntaf bob amser:

* Yr e-bost diweddaru pwyllgorau diweddaraf neu e-bost diweddaru pwyllgorau blaenorol.
* Eich nodiadau o hyfforddiant pwyllgor mewn person neu ar-lein.
* Yr hyfforddiant ar-lein, sydd ar gael trwy'r [porth myfyrwyr.](https://portal.cardiffstudents.com/login)
* [Adnoddau Pwyllgorau](https://www.cardiffstudents.com/activities/resources/) ar y wefan.
* Llawlyfr y Pwyllgorau
* Gofynnwch i aelod arall o'ch pwyllgor a ydynt yn gwybod.

Wrth gwrs, bydd rhai achlysuron pan hoffech gysylltu â chwestiynau. Unwaith y byddwch wedi gwirio'r holl lefydd uchod, gallwch gysylltu yn y ffyrdd canlynol:

Y ffordd orau i gysylltu yn ystod yr haf yw anfon e-bost atom ar [societies@caerdydd.ac.uk.](mailto:societies@cardiff.ac.uk) Ein hamser ymateb arferol yw **3-5 diwrnod gwaith**, fodd bynnag gallwch ddisgwyl oedi yn ystod cyfnodau prysur neu tra bydd aelodau o'r tîm ar wyliau.

Er y bydd rhai aelodau o’r tîm ar wyliau ar adegau dros yr haf, mae croeso i chi ddod i mewn i’n gweld os oes gennych ymholiad. Rydym wedi ein lleoli ar 3ydd llawr adeilad yr UM. Bydd rhywun yn y swyddfa bob amser, ond os dymunwch siarad ag aelod penodol o’r tîm, [trefnwch gyfarfod yma](https://outlook.office365.com/owa/calendar/SocietyMeeting@cf.onmicrosoft.com/bookings/) er mwyn osgoi cael eich siomi.

**Cyswllt Staff**

Mae gan bob grŵp cyswllt staff dynodedig o fewn tîm y Cymdeithasau, a fydd yn brif bwynt cyfathrebu ar eu cyfer. Gallwch drefnu cyfarfod 15 munud gyda ni drwy'r ddolen uchod er mwyn trafod unrhyw ymholiadau sydd gennych.

Anfonwch e-bost at societies@caerdydd.ac.uk ar gyfer pob ymholiad a pheidiwch gysylltu trwy e-bost personol eich cyswllt staff. Mae hyn yn caniatáu i weddill y tîm allu ymateb i'ch ymholiad pan fydd eich cyswllt staff ar wyliau.

Fe welwch rif ffôn eich cyswllt staff ar eu llofnod e-bost, os dymunwch eu ffonio.

Gweler eich cyswllt staff isod:

|  |  |
| --- | --- |
| **Gweithgaredd a Gwerthfawrogiad:**   * + AIESEC   + Cymdeithas Airsoft   + Cymdeithas BSL   + Cymdeithas Coctels   + Cymdeithas Fformiwla Un   + Cymdeithas Model y Cenhedloedd Unedig   + Cymdeithas Ornitholegol   + Cymdeithas Nofio Gwyllt   + Cymdeithas Bywyd Gwyllt & Chadwraeth   + Y Gym Gym   + Cymdeithas Ioga | Ellen O'Dwyer |
| **Gweithgaredd a Gwerthfawrogiad:**   * + Cymdeithas Gelf   + Cymdeithas Bobi   + Clwb Llyfrau   + Cymdeithas Bridge   + Cymdeithas Rownderi Prifysgol Caerdydd   + Cymdeithas Goffi   + Hooked   + Cymdeithas Cerdded a Phicnic   + Cymdeithas Blanhigion   + Ffasiwn Gynaliadwy   + Cymdeithas Gwin a Chaws   + Cymdeithas Llysieuwyr & Feganiaid | Lily Cornish |
| **Gweithgaredd a Gwerthfawrogiad:**   * + Cymdeithas Cerddoriaeth Amgen   + Cymdeithas Radio Amatur   + Cymdeithas Gomedi   + Cymdeithas Ysgrifennu Creadigol   + Cymdeithas Cynhyrchu Ffilm   + GrimSoc   + Cymdeithas Gwyddbwyll James Kimberley   + Cymdeithas Lana Del Rey   + Cymdeithas Cerddoriaeth Fyw   + Cymdeithas Ail-greu'r Oesoedd Canol   + Cymdeithas Cwis   + Cymdeithas Cwrw Iawn   + Cymdeithas Taylor Swift | Elaine Morgan |
| **Gweithgaredd a Gwerthfawrogiad:**   * + Cymdeithas Anime   + Cymdeithas Gemau Bwrdd Caerdydd (CRITS)   + Doctor Who   + E-chwaraeon   + Cymdeithas Ffilm   + Cymdeithas Gemau Cyfrifiadur   + Cymdeithas Buddsoddi   + Cymdeithas Pocer   + Cymdeithas Sci-Fi & Ffantasi | Soph Irving |
| **Grwpiau’n Seiliedig ar Gwrs** | Soph Irving |
| **Grwpiau Diwylliannol a Rhyngwladol** | Lily Cornish |
| **Grwpiau Trafodaeth, Ymgyrchu, ac Ymwybyddiaeth** | Lily Cornish |
| **Grwpiau wedi'u lleoli ym Mharc y Mynydd Bychan** | Ellen O'Dwyer |
| **Grwpiau Perfformio ac Artistig** | Lily Cornish |
| **Grwpiau Gwleidyddol ac Ideolegol** | Soph Irving |

**Wrth gysylltu â’r tîm Cymdeithasau, byddwch yn ystyriol o’r canlynol:**

* Peidiwch ddanfon sawl e-bost dilynol, gan ein bod yn gweithio ar system hynaf yn gyntaf felly bydd hyn ond yn oedi ein hateb ymhellach.
* Anfonwch e-byst o'ch cyfrif [cymdeithas]@caerdydd.ac.uk fel nad oes sawl aelod pwyllgor yn anfon yr un peth.
* Dylech gynnwys enw eich cymdeithas yn llinell pwnc yr e-bost.
* Cadwch yr un ymholiad/pwnc i un sgwrs e-bost, fel ein bod yn gallu dilyn ei gynnydd. Dechreuwch sgwrs e-bost newydd ar gyfer ymholiad gwahanol.
* Anfonwch eich ymholiad gyda digon o rybudd, ac os yw eich ymholiad yn un **brys**, gallwch ein ffonio neu gallwch ddod i mewn i'r swyddfa weithgareddau (3ydd Llawr adeilad yr UM, Cathays).
* Os hoffech ddod am sgwrs gydag aelod o'r tîm ynglŷn ag ymholiad, taith, digwyddiad ayyb yna archebwch sgwrs 15 munud er mwyn osgoi cael eich siomi (gweler yr adran **'Cyswllt Staff'** ). Drwy gydol y flwyddyn gall y swyddfa fod yn brysur iawn, ac rydym am allu neilltuo amser i siarad â chi felly gwnewch yn siŵr i drefnu cyfarfod ymlaen llaw. Os hoffech gael cyfarfod am fwy na 15 munud, anfonwch e-bost atom ymlaen llaw fel y gallwn neilltuo'r amser ar eich cyfer.

Mae’r tîm Cymdeithasau fel arfer yn gweithio o ddydd Llun i ddydd Gwener 9yb-5yh felly ni fyddwn yn gallu cymryd galwadau ffôn nac ateb e-byst y tu allan i'r oriau hyn.

**Iechyd a Diogelwch**

Cyn bo hir byddwn yn e-bostio pob pwyllgor i sicrhau bod eich asesiad risg, gweithdrefnau a rhestrau eiddo yn gyfredol. Sicrhewch eich bod yn cwblhau'r broses hon mewn modd amserol ac yn adolygu'r dogfennau'n drylwyr. Ni fyddwn yn caniatáu i unrhyw weithgaredd fynd yn ei flaen heb i'r dogfennau hyn gael eu diweddaru a'u cymeradwyo gan y tîm cymdeithasau.

Dewch yn gyfarwydd â'r Deddfau Gweithgareddau sydd ar gael [yma](https://www.cardiffstudents.com/activities/resources/) o dan Polisïau a Gweithdrefnau.

**Hyfforddiant Pwyllgor**

Rhaid i holl aelodau eich pwyllgor fynychu’r sesiynau hyfforddi mewn-person perthnasol yn ystod un o'r wythnosau isod.

Bydd yr amserlen yn cael ei rhyddhau yn fuan, ond dylai Llywyddion baratoi i fynychu diwrnod llawn ar ddydd Mawrth a dydd Mercher.

Wythnos 1: Dydd Mawrth 10fed a dydd Mercher 11eg Medi, 09:00-17:00

Wythnos 2: Dydd Mawrth 17eg a dydd Mercher 18fed Medi, 09:00-17:00

Os gwnaethoch fynychu hyfforddiant cyn yr haf ym mis Mehefin, mae'n ofynnol i chi fynychu hyfforddiant mis Medi o hyd, gan y bydd y sesiynau hyn yn darparu llawer mwy o wybodaeth ar bob pwnc.

Yn ogystal â hyfforddiant pwyllgor mewn-person, bydd hyfforddiant ar-lein hefyd ar gael trwy'r porth myfyrwyr. Byddwn yn cysylltu eto cyn hir gyda rhagor o wybodaeth!

**Hyfforddiant Swyddogion Lles**

Os ydych wedi cael eich ethol yn Swyddog Lles, a heb fynychu’r sesiynau hyfforddi rhwng mis Mai a mis Mehefin, rhaid i chi fynychu **un** o’r sesiynau hyfforddi isod ym mis Medi:

* + **Dydd Iau 12fed Medi - 5-7:30yh – Ystafell 3G –** [**cofrestrwch yma**](https://www.cardiffstudents.com/events/6041/34807/)
  + **Dydd Mawrth 17eg Medi - 9:30yb-12yh - Ystafell 3G –** [**cofrestrwch yma**](https://www.cardiffstudents.com/events/6041/33895/)
  + **Dydd Mercher 18fed Medi - 9:30yb-12yh - Ystafell 3G –** [**cofrestrwch yma**](https://www.cardiffstudents.com/events/6041/33896/)
  + **Dydd Iau 19eg Medi - 4-6:30yh - Ystafell 3G –** [**cofrestrwch yma**](https://www.cardiffstudents.com/events/6041/33897/)

Mae presenoldeb yn un o’r sesiynau hyfforddi hyn yn **orfodol** ar gyfer bob Swyddog Lles. Os ydych wedi bod yn Swyddog Lles o’r blaen ac eisoes wedi derbyn hyfforddiant, rhaid i chi fynychu eto eleni ta beth.

Mae’r hyfforddiant ar gyfer Swyddogion Lles wedi’i gynllunio er mwyn dysgu pob Swyddog Lles i ddeall ffiniau eu rôl, ennill dealltwriaeth ehangach o’r hyn y gallai myfyrwyr fod yn mynd drwyddo tra yn y brifysgol, a’r hyn y gallant ei wneud mewn gwahanol sefyllfaoedd fel Swyddogion Lles. Cyfeirir at wahanol wasanaethau hefyd, a bydd cyfle i ryngweithio.

**Mynediad Tudalen We**

Dylech nawr fod efo mynediad gweinyddol i dudalen we eich cymdeithas trwy cardiffstudents.com, sydd ar gael trwy'r cog yng nghornel chwith uchaf eich sgrin. Os nad oes gennych chi fynediad i’ch tudalen we eto, byddwch yn amyneddgar os gwelwch yn dda. Os nad oes gennych fynediad gweinyddol at dudalen we eich cymdeithas wythnos nesaf, cysylltwch â societies@caerdydd.ac.uk.

Dylai Llywyddion ac Ysgrifenyddion fynychu hyfforddiant pwyllgor i ddysgu sut i ddefnyddio adnoddau gweinyddol.

**Mynediad Cyfeiriad E-bost Outlook/Cymdeithas**

Dylech nawr fod â mynediad at eich cyfrif outlook [cymdeithas]@caerdydd.ac.uk. I gael mynediad i'r cyfrif hwn, dilynwch y cyfarwyddiadau hyn:

1. Ewch i'ch e-bost Outlook/mewnflwch personol trwy fewnrwyd myfyrwyr Caerdydd.
2. Cliciwch ar eicon eich proffil yn y gornel dde uchaf.
3. Cliciwch ar 'agor blwch post arall'
4. Bydd blwch testun yn ymddangos ac mae angen i chi deipio cyfeiriad e-bost eich cymdeithas a chlicio agor.
5. Ta-da, dyma fewnflwch eich cymdeithas!

Rydym wedi canfod nad yw agor 'blwch post arall' bob amser yn gweithio ar ffonau symudol na'r ap Outlook felly ceisiwch ddefnyddio porwr ar liniadur/cyfrifiadur.

Os nad oes gennych fynediad eto, byddwch yn amyneddgar a rhowch gynnig arall arni. Os nad oes gennych fynediad wythnos nesaf, cysylltwch â societies@caerdydd.ac.uk.

Os nad ydych yn gwybod beth yw cyfeiriad e-bost eich cymdeithas, cyfeiriwch at eich trosglwyddiad pwyllgor, gofynnwch i weddill eich pwyllgor, neu cysylltwch â societies@caerdydd.ac.uk.

**Mynediad i'r Porth Cyllid**

Dylai Llywyddion a Thrysoryddion fod â mynediad i'r porth cyllid yn awr. Gallwch gael mynediad i'r porth cyllid drwy'r porth myfyrwyr [yma](https://portal.cardiffstudents.com/login" \t "_blank). Yma gallwch uwchlwytho ceisiadau cyllid, a gweld datganiad dyddiol eich cymdeithas. **Ni** fyddwch yn derbyn hysbysiadau am hyn, felly gwiriwch yn wythnosol os gwelwch yn dda. Os nad oes gennych fynediad at y Porth Cyllid erbyn wythnos nesaf, cysylltwch â societies@caerdydd.ac.uk.

Dylai Llywyddion a Thrysoryddion fynychu hyfforddiant pwyllgor i ddysgu sut i ddefnyddio'r porth cyllid a sut i gynhyrchu a gwario incwm.

**Aelodaeth**

Mae aelodaeth i’ch cymdeithas ar gyfer 24/25 nawr yn fyw! Gwnewch yn siŵr bod eich pwyllgor cyfan yn prynu aelodaeth Urdd y Cymdeithasau ac aelodaeth eich cymdeithas. Os nad oes gennych aelodaeth erbyn **dydd Llun 28ain Hydref**, byddwch yn cael eich tynnu o'ch rôl ar y pwyllgor yn barhaol.

Os hoffech newid pris eich aelodaeth, **rhowch wybod i ni cyn i unrhyw un ei brynu.**

Bydd aelodaeth 24/25 yn para o'r amser prynu tan 31ain Gorffennaf 2025 am 23:59.

***Beth yw'r gwahaniaeth rhwng ffi'r Urdd a ffi aelodaeth y gymdeithas?***

Mae ffi’r Urdd yn ffi flynyddol sy’n caniatáu i unigolion ddod yn aelod o unrhyw gymdeithas.

Isod mae rhai enghreifftiau o’r buddion y gall aelodau eu cael o fod yn rhan o’r Urdd:

* Mae aelodau'r Urdd wedi’u diogelu gan ein polisi yswiriant wrth gymryd rhan mewn gweithgareddau cofrestredig.
* Gallu archebu ystafelloedd yr UM a’r Brifysgol gyda dodrefn ac offer.
* Hysbysebu
* Defnydd gofodau digwyddiadau/masnachol.
* Defnydd storfeydd yn yr adeilad.
* Defnydd offer fel seinyddion, meicroffonau, bysellfyrddau, ac adnoddau codi arian.
* Defnydd cerddoriaeth drwyddedig yn yr adeilad – rydym yn talu ffi am hyn ar eich rhan.
* Cyfleoedd ac adnoddau hyfforddi a datblygu.
* Cyllid grant
* Ni chodir ffioedd cerdyn credyd ar gymdeithasau trwy’r wefan na darllenwyr cardiau – y llynedd talodd yr Urdd £8,000 mewn ffioedd cerdyn credyd ar eich rhan.

Yn ogystal â ffi’r Urdd, bydd aelodau’n talu am aelodaeth i bob cymdeithas o’u dewis. Y pwyllgor sy'n pennu cost aelodaeth eu cymdeithas. Dylai ffioedd aelodaeth dalu am gost gweithgareddau craidd y gymdeithas am y flwyddyn gyfan. Bydd ffioedd aelodaeth cymdeithasau yn amrywio gan fod y gost o redeg pob cymdeithas yn wahanol. Gall pwyllgorau leihau eu costau aelodaeth drwy godi arian, dod o hyd i nawdd, a/neu wneud cais am arian grant.

**Isetholiadau Pwyllgor Craidd**

Er mwyn parhau i fod yn gysylltiedig â’r UM, rhaid i gymdeithasau gael pob rôl graidd wedi'u llenwi (Llywydd, Trysorydd ac Ysgrifennydd). **Os nad oes gennych rywun yn o'r rolau hyn, rhaid i chi drefnu isetholiad.**

I sefyll a phleidleisio mewn etholiad, rhaid i aelodau fod wedi prynu aelodaeth cymdeithas arferol ac aelodaeth Urdd y Cymdeithasau, a bod yn fyfyriwr cyfredol ym Mhrifysgol Caerdydd. Nid yw aelodau cyswllt yn gymwys i sefyll na phleidleisio mewn unrhyw etholiadau cymdeithas.

[Cliciwch yma am gymorth cynnal etholiad](https://www.cardiffstudents.com/activities/resources/democratic-procedure/elections/). Mae canllaw cam wrth gam hefyd yn Llawlyfr y Pwyllgorau.

**Archebion Ystafell Rheolaidd (Ystafelloedd Undeb y Myfyrwyr Semester 1 yn Unig)**

Os oes angen ystafell reolaidd ar eich grŵp, cwblhewch y ffurflen gais [yma](https://cardiffstudents.typeform.com/to/IWXgDOaU) erbyn dydd Llun 19eg Awst am 9yb. **Ni** fydd ystafelloedd yn cael eu dyrannu ar sail gyntaf i'r felin. Ni fydd ceisiadau a wneir wedi’r dyddiad cau yn cael eu hystyried.

Sylwch, trwy lenwi'r ffurflen hon rydych yn gwneud cais yn unig ac nid yw hyn yn cadarnhau eich archeb. Nid yw'n sicr ychwaith y byddwch yn cael yr un archeb â’r semester blaenorol. Bydd y broses hon yn cael ei hailadrodd ar ddiwedd y tymor, i benderfynu ar eich archebion ystafell rheolaidd ar gyfer Semester 2.

Byddwch mor agored a hyblyg â phosibl gyda'ch ceisiadau, gan eich bod yn fwy tebygol o dderbyn slotiau trwy wneud hynny. Dylech ond wneud ceisiadau am amseroedd a dyddiau pan fyddwch chi ac unrhyw hyfforddwr yn gallu bod yn bresennol (e.e. peidiwch â gwneud cais Llun-Gwener 9yb-11yh os nad ydych ar gael am y cyfnod cyfan). Os ydych chi'n dibynnu ar hyfforddwr, peidiwch â chwblhau'r ffurflen hon nes bod eu hargaeledd wedi'i gadarnhau.

Byddwn yn gwneud pob ymdrech i ddarparu ar gyfer ceisiadau, fodd bynnag mae gennym le cyfyngedig a thros 220 o grwpiau a 70 o glybiau chwaraeon. Rhoddir blaenoriaeth i rai grwpiau mewn rhai mannau (e.e. gofod stiwdio neu ofod lle mae offer yn cael ei storio) gan nad ydynt yn gallu cyfarfod yn unman arall, ond rydym yn annog pob grŵp a hoffai archebu lle'n rheolaidd i wneud cais.

Cyflwynwch 1 ffurflen yn unig fesul grŵp. Rydym yn gwerthfawrogi eich cydweithrediad, hyblygrwydd, a dealltwriaeth.

Byddwn yn cysylltu i gadarnhau eich archebion ystafell rheolaidd wythnos y 26ain o Awst.

**Mynediad Archebu Ystafell**

**Archebu Ystafelloedd Undeb y Myfyrwyr**

Dylai aelodau'r pwyllgor ddefnyddio'r [ddolen hon](https://eur03.safelinks.protection.outlook.com/?url=https%3A%2F%2Fcardiffsu.roombookingsystem.co.uk%2F&data=05%7C01%7Cyohanesm%40cardiff.ac.uk%7C2d620d5a5903495e118e08db92921011%7Cbdb74b3095684856bdbf06759778fcbc%7C1%7C0%7C638264928319123308%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=L6s4rpRYXDuBHPXBo3YGcqHYKQKJ25%2BF6TccSNGUK2A%3D&reserved=0" \t "_blank" \o "Original URL: https://cardiffsu.roombookingsystem.co.uk/. Click or tap if you trust this link.) i gael mynediad at System Archebu Ystafelloedd Undeb y Myfyrwyr. Eich enw defnyddiwr ar gyfer y system hon fydd eich cyfeiriad e-bost [cymdeithas]@caerdydd.ac.uk a bydd y cyfrinair wedi'i greu gan y pwyllgor blaenorol. Nid ydym yn gwybod eich cyfrineiriau felly gofynnwch i'ch pwyllgor blaenorol. Os oes angen i’r cyfrinair cael ei ailosod, cysylltwch â societies@caerdydd.ac.uk

Defnyddiwch y system hon i wneud cais untro am ystafell ac i reoli eich archebion presennol. **Peidiwch â cheisio archebu ystafelloedd rheolaidd fel hyn**; byddwn yn gwrthod unrhyw geisiadau o’r math yma. Ni fydd y system yn eich caniatáu i archebu dros fis ymlaen llaw, a dylech wneud pob cais archebu o leiaf **3 diwrnod ymlaen llaw**.

Ni fydd ceisiadau untro yn cael eu cymeradwyo nes bod archebion rheolaidd yn eu lle.

**Archebu Ystafelloedd y Brifysgol**

Bydd gan gymdeithasau fynediad i lefydd yn yr adeiladau ac oriau agor canlynol:

* + Prif Adeilad: 08:30-18:00
  + Syr Martin Evans 07:30-18:30
  + Redwood 07:30-18:30
  + John Percival: 07:30-21:00

Gall Llywyddion ac Ysgrifenyddion ddefnyddio'r [ddolen hon](https://resourcebooker.cardiff.ac.uk/) i gael mynediad at system Archebu Adnoddau'r Brifysgol a gwneud cais am archeb untro neu reolaidd.

Dim ond **yn ystod yr wythnos** y mae'r llefydd uchod ar gael ar yr adegau hyn. Ar gyfer archebion penwythnos neu y tu allan i oriau arferol, cysylltwch â societies@caerdydd.ac.uk.

**Campws Parc y Mynydd Bychan**

Yn anffodus, nid oes modd i gymdeithasau gwneud cais am ystafelloedd ar gampws Parc y Mynydd Bychan. Fodd bynnag, efallai y byddwn yn gallu gwneud cais ar eich rhan. Cysylltwch â societies@caerdydd.ac.uk gyda'ch diwrnod o ddewis, amser, adeilad, a nifer disgwyliedig o fynychwyr. Mae'r amseroedd agor fel a ganlyn:

* + Tŷ Dewi Sant 08:00-17:00 (**Nid oes archebion y tu allan i oriau arferol ar gael yn yr adeilad hwn)**
  + Cochrane 08:00-17:00
  + Prif Ysbyty 08:00-18:00
  + Canolfan Addysg Michael Griffith 08:00-18:00

Cofiwch, nid yw cais yn cadarnhau eich archeb. Rhaid aros am gadarnhad.

Os hoffech wahodd siaradwr gwadd i’ch gweithgaredd, rhaid i chi lenwi’r ffurflen Siaradwr Gwadd ar y [dudalen hon](mailto:dudalen hon) a’i hanfon at [societies@caerdydd.ac.uk](mailto:societies@caerdydd.ac.uk) gydag o leiaf 21 diwrnod gwaith o rybudd.

Dylai Llywyddion ac Ysgrifenyddion fynychu hyfforddiant pwyllgor am arweiniad pellach.

**Ffair y Glas**

Cynhelir Ffeiriau’r Glas dydd Llun 23ain, dydd Mawrth 24ain, dydd Mercher 25ain, a dydd Iau 26ain Medi. Cynhelir y ffeiriau Cymdeithasau a Gwirfoddoli ar **ddydd Mercher 25ain a dydd Iau 26ain Medi** yn adeilad yr UM, Cathays. Cynhelir Ffair Parc y Mynydd Bychan **ddydd Mercher 25ain Medi** ar Gampws Parc y Mynydd Bychan.

Os hoffai eich cymdeithas gael stondin yn un o’r Ffeiriau Cymdeithasau a Gwirfoddoli a/neu ffair Parc y Mynydd Bychan, **rhaid i chi lenwi’r [ffurflen hon](https://cardiffstudents.typeform.com/to/BlURNX7k) erbyn 9yb dydd Llun 12fed Awst. Bydd methu â chwblhau'r ffurflen ar amser yn golygu na fydd gan eich cymdeithas stondin yn ffeiriau'r Glas.**

Sylwch, mae nifer cyfyngedig o stondinau ar gael bob dydd. Byddwn yn ceisio rhoi eich diwrnod o ddewis i chi, ond ni allwn warantu hyn. Os bydd mwy o gapasiti ar ôl i'r stondinau gael eu dyrannu, byddwn yn cynnig ail ddiwrnod.

Byddwn yn cysylltu’n fuan ar ôl y dyddiad cau i gadarnhau dyraniadau stondinau a darparu rhagor o wybodaeth.

**Rho Gynnig Arni**

Mae sesiynau Rho Gynnig Arni yn ffordd wych o ddangos beth mae'ch grŵp yn ei wneud, denu aelodau newydd a datblygu eich cymdeithas - a byddant hefyd yn eich helpu gyda'r system haenau!

Cynlluniwch sesiynau Rho Gynnig Arni yn yr un ffordd ag y byddech chi'n cynllunio sesiwn reolaidd a'u huwchlwytho fel digwyddiadau i'r wefan gyda theitl clir. **Rhaid gosod tocynnau ar** gyfer sesiynau Rho Gynnig Arni hyd yn oed os ydynt am ddim (mae cyfarwyddiadau ar greu digwyddiadau yn Llawlyfr y Pwyllgorau a bydd hefyd yn cael ei drafod yn yr hyfforddiant pwyllgorau). Sicrhewch eich bod yn defnyddio delweddau heb freindal i hyrwyddo eich gweithgaredd.

Unwaith y byddwch wedi creu eich digwyddiad, llenwch y [ffurflen hon](https://cardiffstudents.typeform.com/to/grML4M6y) erbyn **12yh dydd Iau 12fed Medi** a byddwn yn hyrwyddo eich digwyddiad ar dudalen Rho Gynnig Arni.

Byddem yn eich annog i ddefnyddio slotiau archebu ystafell reolaidd i hwyluso gweithgareddau Rho Gynnig Arni. Os oes angen trefnu ystafell ychwanegol i hwyluso eich gweithgaredd Rho Gynnig Arni, gweler yr adran archebu ystafell yn yr e-bost hwn.

Am unrhyw gwestiynau ynglŷn â Rho Gynnig Arni, cysylltwch â [giveitago@caerdydd.ac.uk](mailto:giveitago@cardiff.ac.uk)

**Cyfarfod Cynllun Datblygu**

Mae'n ofynnol i gymdeithasau drefnu cyfarfod cynllun datblygu bob semester gyda'u staff cyswllt. Mae croeso i holl aelodau’r pwyllgor fynychu ond gofynnwn i’r pwyllgor craidd cyfan fod yn bresennol. Mae'r cyfarfodydd hyn yn gyfle i chi drafod eich nodau ac amcanion ac i ofyn unrhyw gwestiynau. Gallwch ddod o hyd i dempled Cynllun Datblygu ar Adnoddau Pwyllgorau.

Cofiwch drefnu eich cyfarfod [yma.](https://outlook.office365.com/owa/calendar/SocietyMeeting@cf.onmicrosoft.com/bookings/)

**Gwybodaeth Ceisiadau Grant**

Gall grwpiau cysylltiedig wneud cais am arian grant gan Undeb y Myfyrwyr. Byddwn mewn cysylltiad yn fuan gyda gwybodaeth bellach a ffurflen gais.

**Trafnidiaeth – ydych chi'n mynd ar daith eleni?**

Mae gennym gwpwl o fysiau mini 9 sedd ac 17 sedd, a gallwn hefyd logi cerbydau ychwanegol ar gais. Mae'r rhain yn cael eu harchebu ymhell ymlaen llaw, felly gwnewch yn siŵr i gynllunio ymlaen llaw.

I yrru bws 9 sedd, rhaid i chi fod dros 18 oed gydag 1 mlynedd o brofiad gyrru. I yrru bws 17 sedd, rhaid i chi fod dros 21 gyda 2 flynedd o brofiad gyrru (bydd angen i chi hefyd gwblhau gwers theori MiDAS cyn y prawf heol ar gyfer 17 sedd). Cyn unrhyw brawf gyrru, bydd angen gwirio'ch trwydded gyda'r DVLA ac ni fydd unrhyw un sydd â 4 pwynt neu fwy yn cael cwblhau'r cwrs.

I archebu prawf, e-bostiwch SUTransport@caerdydd.ac.uk.

I wneud cais am gerbyd, llenwch y [ffurflen hon](https://www.cardiffstudents.com/activities/transport/booking/).

**Seinyddion Bluetooth**

Mae 2 seinydd Bluetooth a meicroffonau ar gael i gymdeithasau eu defnyddio am ddim. Cysylltwch â [societies@caerdydd.ac.uk](mailto:societies@caerdydd.ac.uk) i wneud cais i’w defnyddio.

Rhaid dychwelyd y seinyddion i’r tîm diogelwch ar 2il lawr yr UM unwaith y byddwch wedi eu defnyddio. Byddwch yn ofalus iawn wrth ddefnyddio’r seinyddion a meicroffonau hyn fel ein bod yn gallu parhau i’w cynnig i grwpiau.

**Pwyllgor Gweithredol Cymdeithasau**

Bydd ceisiadau ar gyfer Pwyllgor Gweithredol y Cymdeithasau yn agor yn fuan – bydd Eve yn cysylltu am hyn, felly cadwch lygad allan am ei diweddariadau!

**System Haenau**

Mae'r System Haenau wedi'i dylunio a'i harwain gan eich IL Cymdeithasau a Gwirfoddoli. Dewch i adnabod y system haenau yn gynnar gan fod rhai o'r gofynion wedi’u cyfyngu o ran amser cwblhau. Bydd mwy am y System Haenau yn niweddariad Eve!

**Nwyddau Cymdeithas**

**Macron**

Macron yw ein cyflenwr cit swyddogol. Mae croeso i gymdeithasau gysylltu â Jamie o Macron (jamie@macronstorecardiff.com) i ddysgu mwy ac i sefydlu siop ar eu gwefan. Mae hefyd gan Macron storfa ar lawr gwaelod Undeb y Myfyrwyr sy'n gwneud archebu a chasglu'n hawdd!

**Siwmperi Y1**

I archebu eich siwmperi Y1, cysylltwch â lovecardiff@caerdydd.ac.uk.

**Gwirfoddoli**

Mae gennym brosiectau gwirfoddoli anhygoel y gall eich grŵp gymryd rhan ynddynt: Cymerwch ran er mwyn rhoi yn ôl i'r gymuned, adeiladu cymuned ymhlith eich aelodau, a rhoi hwb i'ch datblygiad personol a phroffesiynol, oll wrth ennill pwyntiau ar gyfer y system haenau. Gallwch ddod o hyd i ragor o wybodaeth am y cyfleoedd sydd gennym [yma](https://www.cardiffstudents.com/jobs-skills/volunteering/projects/" \t "_blank).

**Cyfryngau Myfyrwyr**

Mae gan Undeb Myfyrwyr Caerdydd 4 platfform cyfryngau myfyrwyr. Bob blwyddyn maent yn cynhyrchu cynnwys anhygoel gydag ac ar gyfer ein cymdeithasau, prosiectau gwirfoddoli, a chlybiau chwaraeon. Rydyn ni’n eich annog i ystyried siarad gydag o leiaf un o'r platfformau cyfryngau er mwyn gweithio gyda nhw i roi sylw i'ch grŵp neu ddigwyddiad rydych chi'n ei gynnal. Gallwch ddod o hyd i ragor o wybodaeth am bob un o'r platfformau [yma.](https://www.cardiffstudents.com/activities/studentmedia/" \t "_blank)

**Dyddiadau Cau a Therfynau Amser Allweddol – Semester 1**

**Dyddiad Cau Cais am Stondin Ffair y Glas** – 9yb dydd Llun 12fed Awst

**Dyddiad Cau Archebu Ystafell Reolaidd –** 9yb dydd Llun 19eg Awst

**Dyddiad Cau Rho Gynnig Arni** – 12yh dydd Iau 12fed Medi

**Hyfforddiant Pwyllgor Mewn-Person** – Wythnos 1: Dydd Mawrth 10fed a dydd Mercher 11eg Medi, 09:00-17:00 **neu** Wythnos 2: Dydd Mawrth 17eg a dydd Mercher 18fed Medi, 09:00-17:00.

**Ffair y Glas (Diwrnodau Chwaraeon) -** Dydd Llun 23ain – dydd Mawrth 24ain Medi

**Ffair y Glas (Diwrnodau Cymdeithasau a Gwirfoddoli)** - Dydd Mercher 25ain- dydd Iau 26ain Medi

**Ffair y Glas (Parc y Mynydd Bychan)**– Dydd Mercher 25ain Medi

**Dyddiad Cau Aelodaeth** – Dydd Llun 28ain Hydref

**Fforwm Cymdeithasau 1**– I'w gadarnhau

**CCB Undeb y Myfyrwyr -** Dydd Iau 21ain Tachwedd

**Gŵyl y Gaeaf** – Dydd Llun 25ain Tachwedd

Cofion cynnes,

Guild of Societies

|  |  |
| --- | --- |
| **Cardiff University Students' Union**  Park Place, Cardiff CF10 3QN    [cardiffstudents.com](http://www.cardiffstudents.com/)  Find us on social media @cardiffstudents | **Undeb Myfyrwyr Prifysgol Caerdydd**  Plas-y-Parc, Caerdydd, CF10 3QN    [cardiffstudents.com](http://www.cardiffstudents.com/)  Dewch o hyd i ni ar y cyfryngau cymdeithasol @undebmyfyrwyr |

A close-up of a card

Description automatically generated

|  |
| --- |
| Confidential and legally privileged information may be contained in this message. If you have received this message by mistake, please notify the sender immediately, delete it and do not copy it to anyone else or take any action based upon its contents  |  Fe all yr e-bost hwn gynnwys gwybodaeth sy’n fraint gyfreithlon a chyfrinachol. Os derbyniwyd yr e-bost hwn drwy gamgymeriad, dylid hysbysu'r anfonydd, dileu'r e-bost ac ni ddylid copïo’r e-bost i unrhyw un arall na chyflawni unrhyw weithred ar sail ei gynnwys. |